|  |
| --- |
| Корпоративни комуникации |
| А1 България |
| 0882 201 209 |
| http://www.а1.bg |
| http://www.facebook.com/A1Bulgaria |

София,

30.04.2024 г.

**В празничните дни през май магазините на А1 ще обслужват клиенти с променено работно време**

С празнично работно време ще обслужват клиенти магазините на А1 през дните около Деня на труда, Великден, Гергьовден и 24 май. Единственият почивен ден, в който всички търговски обекти в страната ще останат затворени, е Великден (5 май). През всички празнични дни клиентите на компанията ще могат да разчитат на онлайн магазина на [A1.bg](https://www.a1.bg/bg?home), дигиталното приложение за самообслужване Моят А1 и сайта [А1 Помощник](https://help.a1.bg/). Те ще могат да отправят въпросите си към чат бота на А1 [АВА](https://www.a1.bg/ava), който може да им съдейства за секунди по над 200 теми, свързани с услугите на компанията.

Магазините на компанията в цялата страна са два типа според локацията си – в търговски центрове или в супермаркети „Кауфланд“ и такива извън търговски центрове. Планирани са известни различия в работното време на двата типа магазини по време на празничните дни през май.

При стандартно работно време ще бъдат отворени за клиенти обектите в търговски центрове или супермаркети „Кауфланд“ от 1 до 4 май, както и на 6 и 24 май. Те ще останат затворени само на Великден (5 май).

На 3 май (Разпети петък) и 24 май за по-голямо удобство на клиентите половината от магазините извън търговски обекти ще работят от 10:00-17:00 часа, а на 1 май (Ден на труда) и 6 май (втория ден на Великден) в същия часови интервал ще бъдат отворени останалите магазини на А1. Всички магазини извън търговските обекти ще бъдат затворени само на 3 май (Разпети петък), 4 май (Велика събота) и 5 май (Великден).

[Видео магазинът на А1](https://www.a1.bg/video-magazin) също ще работи с променено работно време през празничните дни. Той ще остане затворен само на Великден (5 май), а от 1 до 4 и на 6 и 24 май ще бъде на разположение от 10:00 до 18:00 часа за клиентите, които искат да се свържат с търговски консултант с видео връзка.

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2023 г. A1 България отчита приходи от 749,7 млн. евро, а сравнимата EBITDA e* *303,7 млн. евро.*

***A1 Group*** *е водещ телекомуникационен доставчик в Централна и Източна Европа с повече от 29 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2023 година възлизат на 5,3 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*